ગુજરાત પંચાયત સેવા પસંદગી બોર્ડના તેઓ બોર્ડ મેમ્બર છે. તેઓ હાલ ભાજપ ઈન્વેસ્ટર્સ પ્રોટેકશન સેલના પ્રદેશ કન્વીનર, ભાજપા પ્રદેશ કારોબારી સભ્ય તથા ભાજપા પ્રદેશ મીડિયા અને ટીવી ડીબેટ ટીમના પણ સભ્ય છે. બી.કોમ., એલ.એલ.બી. અને એમ.બી.એ. સુધીનો અભ્યાસ કરેલો છે. શિશુકાળથી જ રાષ્ટ્રીય સ્વયંસેવક સંઘના સ્વયંસેવક છે. વિદ્યાર્થીકાળમાં તેઓએ અખિલ ભારતીય વિદ્યાર્થી પરિષદમાં પણ અનેક જવાબદારીઓ વહન કરેલી છે. છેલ્લા ૧૬ વર્ષથી તેઓ ભારતીય જનતા પાર્ટીમાં કાર્યરત છે. અર્થતંત્રના વિષયો પરના તેમના લેખો ઈકોનોમિક ટાઈમ્સ, ફાઈનાન્શિયલ એકસપ્રેસ જેવા અખબારોમાં અવારનવાર પ્રસિદ્ધ થાય છે. અકિલા ન્યુઝ પેપરની વેબસાઈટ પર છેલ્લા ૯ વર્ષથી તેમની 'આર્થિક જગત'ના નામથી કોલમ ચાલે છે.